stanford-oval/wikipedia huggingface dataset:
המושבה (להקה)

| --- | --- |
 לידה:  נס ציונה, ישראל
 תקופת הפעילות:  2005–2009 (כ־4 שנים)
 סוגה:  רוק
 חברת תקליטים:  התו השמיני
 
המושבה הייתה להקת רוק ישראלית שהחלה את דרכה בספטמבר 2005.
הלהקה מורכבת מדין כרמל (שירה), אלון לנדא (שירה וגיטרה), רואי דויד (שירה וקלידים), טל כוכבי (תופים) וניצן איזנברג (בס).
ביולי 2008 הוציאה הלהקה את הלהיט המצליח ים שהושמע רבות ברדיו.
בהמשך הוציאה הלהקה את הסינגלים : בוא, חליל (באלבום שונה שמו ל"דרך חדשה") ומחכה לך.
במרץ 2009 הוציאה הלהקה את אלבומה הראשון שנקרא על שמה. את האלבום הם כתבו והקליטו בעזרת חברים שונים מהדג נחש. מפיק האלבום היה בן הנדלר.
ב-2011 הוציא סולן הלהקה קליפ בשם "עוזב את העיר". לאחר מכן הוציא אלבום באותו שם, ובו ניגנו בין היתר ניצן אייזנברג וטל כוכבי חברי להקת המושבה.
הערות שוליים

↑  אסף נבו, ‏דין כרמל - "עוזב את העיר", באתר ‏מאקו‏, 27 בנובמבר 2011
↑  דף הפייסבוק של דין כרמל
| --- | --- |
בקרת זהויות :  VIAF: 155314629   WorldCat (עם VIAF): 155314629 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
אג'יי וילסון

אג'יי וילסון (באנגלית: Ajee' Wilson; נולדה ב-8 במאי 1994) היא אתלטית אמריקאית, בעלת שתי מדליות ארד רצופות מאליפות העולם (לונדון 2017, דוחה 2019), אלופת העולם באולם (בלגרד 2022), פעמיים ברציפות סגנית אלופת העולם באולם (פורטלנד 2016 וברמינגהאם 2018) ושיאנית אמריקה באולם בריצת 800 מטר.
ביוגרפיה

וילסון נולדה בנפטון שבניו ג'רזי. אמה טוניה הייתה קופצת לגובה ורצת משוכות בתקופת לימודיה בקולג' ואביה זאקרי היה שחקן פוטבול ואתלט בקולג'.
ב-2010 השתתפה לראשונה בתחרות מחוץ לארצות הברית כסיימה חמישית בריצת 800 מטר באליפות העולם באתלטיקה עד גיל 19 שהתקיימה במונקטון שבקנדה. ב-2011 זכתה במדליית זהב בריצת 800 מטר באליפות העולם עד גיל 18 שהתקיימה בליל בשיא אישי של 2:02.64 דקות ב-2012 זכתה באליפות העולם עד גיל 19 שהתקיימה בברצלונה בשיא אישי של 2:00.91 דקות, באותה שנה זכתה גם באליפות ארצות הברית עד גיל 19 בתוצאה של 2:00.91 דקות. ב-2013 החלה ללמוד קינסיולוגיה באוניברסיטת טמפל.
ב-2013 סיימה חמישית באליפות העולם שהתקיימה במוסקבה בשיא צפון אמריקה עד גיל 20 של 1:58.21 דקות. באותה שנה זכתה באליפות ארצות הברית באולם וסיימה שלישית באליפות ארצות הברית באצטדיון. ב-2014 זכתה בתואר כפול באליפות ארצות הברית באולם ובאצטדיון, באליפות העולם באתלטיקה באולם לא העפילה לריצת הגמר. היא הייתה שותפה לזכיית ארצות הברית במדליית זהב בריצת 800X4 מטר באליפות העולם במרוצי שליחים. ב-2015 סיימה שלישית באליפות ארצות הברית, שהיוותה גם את המבחנים לקראת אליפות העולם במוסקבה, היא איבדה את נעלה לאחר כ-200 מטרים, המשיכה לרוץ יחפה והשיגה את המקום למשלחת בהפרש של 4 מאיות השנייה. את אליפות העולם נאלצה להחמיץ בשל פציעה.
ביוגרפיה > 2016

במרץ 2016 זכתה במדליית כסף באליפות העולם באתלטיקה באולם שהתקיימה בפורטלנד כשקבעה תוצאה של 2:00.27 דקות, וסיימה לאחר המנצחת פרנסין ניונסבה מבורונדי.
באולימפיאדת ריו דה ז'ניירו סיימה במקום 12 בתוצאה של 1:59.75 דקות ולא העפילה לגמר.
ביוגרפיה > 2017

בפברואר 2017 שיפרה את השיא האמריקאי באולם ל-1:58.27 דקות, אולם תוצאה זו נמחקה על ידי הסוכנות האמריקאית נגד באמרוץ לאחר שנמצאו בדגימתה עקבות של החומר האסור זרנול. וילסון לא הושעתה לאחר שהסוכנות קבעה כי החומר הגיע לגופה כתוצאה מאכילת בשר נגוע. 
ביוני 2017 זכתה בפעם השנייה באליפות ארצות הברית. 
ביולי 2017 קבעה שיא אמריקאי בריצת 800 מטר בתחרות ליגת היהלום במונקו בה סיימה שלישית בתוצאה של 1:55.61 דקות, שיפור לשיא בן 18 השנים של ג'רל מיילס קלארק (1:56.40 דקות).
באליפות העולם באתלטיקה 2017 זכתה במדליית ארד בתוצאה של 1:56.65 דקות.
ביוגרפיה > 2018

בפברואר 2018 הייתה שותפה לשבירת שיא העולם בריצת שליחות 4x800 מטר באולם בתוצאה של 8:05.89 דקות. באליפות העולם באתלטיקה באולם 2018 זכתה במדליית כסף בריצת 800 מטר בשיא אישי של 1:58.99 דקות. באוגוסט 2018 זכתה במדליית זהב באליפות צפון אמריקה, מרכז אמריקה והקריביים בשיא אליפות 1:57.52 דקות.
ביוגרפיה > 2019

באליפות העולם שנערכה בדוחה ב-30 בספטמבר 2019 זכתה פעם נוספת במדליית ארד בריצת 800 מטר בתוצאה של 1:58.84 דקות, אחרי האלימה נאקאי מאוגנדה (1:58.04 דקות) ובת ארצה רייבן רוג'רס (1:58.18 דקות).
ביוגרפיה > 2020

בתחרות שנערכה באולם בניו יורק ב-8 בפברואר 2020 קבעה וילסון בריצת 800 מטר שיא אמריקה חדש של 1:58.29 דקות.
ביוגרפיה > 2021

באולימפיאדת טוקיו (2020) היא סיימה במקום 16 בריצת 800 מטר בתוצאה של 2:00.79	 דקות.
ביוגרפיה > 2022 > אלופת העולם באולם

באליפות העולם באולם שנערכה בבלגרד, סרביה ב-20 במרץ 2022 היא זכתה במדליית זהב בריצת 800 מטר בתוצאה של 1:59.09 דקות, לפני פריוויני היילו מאתיופיה (2:00.54 דקות) והאלימה נאקאי מאוגנדה (2:00.66 דקות).
באליפות העולם שנערכה ביוג'ין סיימה שמינית בתוצאה של 2:00.19 דקות.
שיאים אישיים > אצטדון

ריצת 400 מטר: 53.63 שניות (2014)
ריצת 600 מטר: 1:22.39 דקת (2017)
ריצת 800 מטר: 1:55.61 דקות (2017), שיא ארצות הברית בעבר
ריצת 1500 מטר: 4:05.18 דקות (2018)
שיאים אישיים > אולם

ריצת 600 מטר: 1:23.84 דקות (201)
ריצת 800 מטר: 1:58.29 דקות (2020), שיא אמריקה
הערות שוליים

↑  ROAD TO RIO Temple's Ajee Wilson uses her moment of zen for victory, ‏americansportsnet.com
↑  Ajee' Wilson learned from sitting out World Championships, ‏firstcoastnews.com, ‏9 בפברואר 2016
↑  U.S. Track & Field Athlete, Ajee Wilson, Accepts Finding of No Fault for Anti-Doping Rule Violation, אתר הסוכנות נגד אמרוץ, 19 ביוני 2017
↑  USADA Strips Ajee Wilson's American Record Because Of Tainted Beef, ‏flotrack.org, ‏19 ביוני 2017
| --- | --- |
בקרת זהויות :  World Athletics: 14411176
מזרח פרוע

מזרח פרוע הוא אלבום הסולו הרביעי של הראפר הישראלי טונה. האלבום יצא לאור ב-17 בדצמבר 2021 דרך חברת התקליטים "ועד הוייב" והופץ על ידי חברת התקליטים "נענע דיסק". מהאלבום יצאו הסינגלים "הטוב, הרע ואחותך", בהשתתפות הזמר שלום חנוך, שיצא לאור באוגוסט 2020, ו"היי בייב", שיצא בדצמבר 2021. בשנת 2022, זכה האלבום בפרס אקו"ם לאלבום השנה.
ב-17 ביוני 2022 יצא הסינגל "סהרה", בגרסת הופעה יחד עם יסמין מועלם.
תיאור כללי

כל שירי האלבום הופקו על ידי ניר דנן ויקיר בן טוב, המפיקים המוזיקליים הקבועים של טונה שהפיקו גם את אלבומיו הקודמים. באלבום מתארחים שלום חנוך, פאר טסי, טדי נגוסה, אושיק לוי ודודו טסה.
תוכן האלבום, בחלקים מסוימים, עוסק בחיים בצל מגפת הקורונה. בשיר "יודעת לסובב", טונה תוקף את דרך הסיקור של התקשורת בטענה כי היא נועדה לנטוע בציבור פחד וכן טוען כי מגבלות הריחוק החברתי, חובת עטיית המסכות וה"תו ירוק" אלו מעשי כפייה אסורה. בשיר "היי בייב", הוא מזכיר את הקושי שבניהול זוגיות בזמן סגר. בשיר הנושא, "מזרח פרוע", טונה מצהיר כי הוא איננו "מכחיש קורונה", אך הוא משתף את אמונתו ותמיכתו בתאוריות קשר שונות לגבי המגפה.[דרוש מקור] בשיר "טרנטונה", טונה גם טוען כי השלטון פועל על מנת להשתיק את הדעות המנוגדות לקונצנזוס המדעי והרפואי. בשיר "הטוב, הרע ואחותך", טונה מביע ביקורת נגד הממשלה שהטילה סגר על מנת למנוע את התפשטות הנגיף וטוען כי מדובר במעין קנוניה נגד אזרחי ואזרחיות המדינה.
הצלחה

באוגוסט 2022 זכה האלבום לפרס "הישג השנה ע"ש עוזי חיטמן" מטעם אקו"ם. האלבום נבחר לאלבום השנה במצעד הפזמונים השנתי לשנת התשפ"ב של MAKO וגלגלצ. השיר "סהרה" בביצוע המשותף עם יסמין מועלם הגיע למקום השני בדירוג השירים והשיר "היי בייב" דורג במקום העשירי.
במהלך מלחמת חרבות ברזל, השיר "כל הכוכבים" מתוך האלבום הגיע למקום ה-50 במצעד ה"היטליסט" של מאקו.
רשימת רצועות

| מזרח פרוע> מס' | מזרח פרוע> שם | מזרח פרוע> משך | מזרח פרוע>  | מזרח פרוע>  | מזרח פרוע>  | מזרח פרוע>  | מזרח פרוע>  | מזרח פרוע>  | מזרח פרוע>  |
| --- | --- | --- | --- | --- | --- | --- | --- | --- | --- |
| 1. | כל הכוכבים  | 2:41 |  |  |  |  |  |  |  |
| 2. | שובו של מרדכי (בהשתתפות אושיק לוי וטדי נגוסה)   | 4:30 |  |  |  |  |  |  |  |
| 3. | יודעת לסובב  | 3:22 |  |  |  |  |  |  |  |
| 4. | היי בייב  | 3:07 |  |  |  |  |  |  |  |
| 5. | סהרה  | 4:04 |  |  |  |  |  |  |  |
| 6. | שימי  | 3:04 |  |  |  |  |  |  |  |
| 7. | קריוקי (בהשתתפות פאר טסי)   | 4:00 |  |  |  |  |  |  |  |
| 8. | מזרח פרוע  | 4:28 |  |  |  |  |  |  |  |
| 9. | טרנטונה  | 2:49 |  |  |  |  |  |  |  |
| 10. | עומס לב (בהשתתפות דודו טסה)   | 3:22 |  |  |  |  |  |  |  |
| 11. | אחד לסבתא  | 4:11 |  |  |  |  |  |  |  |
| 12. | אפטרפארק  | 4:34 |  |  |  |  |  |  |  |
| 13. | הטוב, הרע ואחותך (בהשתתפות שלום חנוך)   | 3:23 |  |  |  |  |  |  |  |
| משך כולל: | משך כולל: | 47:41 |  |  |  |  |  |  |  |
| מזרח פרוע — מהדורת ויניל> מס' | מזרח פרוע — מהדורת ויניל> שם | מזרח פרוע — מהדורת ויניל> משך | מזרח פרוע — מהדורת ויניל>  | מזרח פרוע — מהדורת ויניל>  | מזרח פרוע — מהדורת ויניל>  | מזרח פרוע — מהדורת ויניל>  | מזרח פרוע — מהדורת ויניל>  | מזרח פרוע — מהדורת ויניל>  | מזרח פרוע — מהדורת ויניל>  |
| --- | --- | --- | --- | --- | --- | --- | --- | --- | --- |
| 14. | גוף (בהשתתפות עדי אולמנסקי)   | 3:55 |  |  |  |  |  |  |  |
| 15. | סהרה / חי בלייב פארק (בהשתתפות יסמין מועלם)   | 4:32 |  |  |  |  |  |  |  |
הערות שוליים

1 2  נועם כהן, ‏טקס פרסי אקו"ם 2022: פרס מפעל חיים יוענק ליהודית רביץ וזאב נחמה, באתר ‏מאקו‏, 3 באוגוסט 2022
↑  דור מאיר מועלם, ‏הלב איתך כפרה, באתר ‏מאקו‏, 30 בדצמבר 2021
↑  יודעת לסובב, Genius
↑  היי בייב, Genius
↑  מזרח פרוע, Genius
↑  טרנטונה, Genius
↑  הטוב, הרע ואחותך, Genius
↑  מערכת mako מוזיקה, ‏אתם בחרתם: "סתלבט בקיבוץ" שיר השנה של תשפ"ב במצעד הישראלי של mako וגלגלצ, באתר ‏מאקו‏, 22 בספטמבר 2022
↑  המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏2023-11-28
| --- | --- |
בקרת זהויות :  MusicBrainz release group: cd167864-8854-4632-85ce-dfa497d01072
מסרים סודיים בשירים

מסר סודי בשיר הוא מסר שאינו נשמע בשיר בצורתו הגלויה והמקובלת, אך ניתן לזהות אותו בטכניקות השמעה לא מקובלות, ובפרט השמעתו של השיר מהסוף להתחלה.
יש הטוענים כי זו דרכו של המוזיקאי להעביר מסר מבלי שאנשים אחרים ידעו זאת. הסבר פשוט יותר הוא שמדובר בצירוף מקרים חסר משמעות, בתרגיל יחסי ציבור, בבדיחה פנימית או פשוט ברצון עז של מגלה המסר לגלות מסר כזה.
יש דרכים מגוונות להכנסת מסר סודי לשיר, כאשר הדרך המפורסמת ביותר היא הדרך של הפיכת השיר, בדרך זו ניתן לשמוע את המסר הסודי כאשר שומעים את השיר לאחור. עוד דרך להכנסת מסר לשיר היא הוספת קול חלש שאותו ניתן לשמוע רק אם מגבירים את עוצמת הקול. מסרים סודיים יכולים לדבר על כל דבר, החל מבדיחות פרטיות ועד סגידה לשטן.
מסרים סודיים שלכאורה ניתן לשמוע בניגון לאחור

| מסר סודי | שם השיר | מבצע השיר | המילים המקוריות |
| --- | --- | --- | --- |
|  "Paul is bloody." |  Blue Jay Way | הביטלס |  "Please don't be long." |
|  "Oh, here's to my sweet Satan. The one whose little path would make me sad, whose power is Satan. He'll give those with him Number of the Beast six six six (666). there was a little toolshed where he made us suffer, sad Satan." |  Stairway to Heaven | לד זפלין |  "If there's a bustle in your hedgerow, don't be alarmed now. It's just a spring clean for the May queen. Yes there are two paths you can go by, but in the long run, there's still time to change the road you're on" |
|  "It's fun to smoke marijuana." |  Another One Bites the Dust | קווין |  "another one bites the dust" |
|  "turn me on, dead man, turn me on, dead man..." |  Revolution 9 | הביטלס |  "Number nine, number nine, number nine..." |
|  "I want so many women, I do yeah." |  In the Air Tonight | פיל קולינס |  "I can feel it in the air tonight." |
שירים עם מסר במהופך

"Empty Spaces" של פינק פלויד. המסר בשיר זה הוא מובהק ונראה כי פינק פלויד התכוונו להכניסו. המסר שנאמר הוא:
Congratulations. You have just discovered the secret message. Send your answer to Old Pink in care of the Funny Farm, Chatnole.
"Still Life" של איירון מיידן. המסר בשיר זה הוא: The man of evil is there
"I Am the Walrus" של הביטלס. בשיר זה המסר הוא: "Paul is Dead". רבים טוענים שזה איננו מקרי, ושהמשפט מתייחס לפול מקרטני כחלק מתאוריית "Paul is Dead", שלפיה פול מקרטני מת.
"Fire On High" של ELO. המסר בשיר זה הוא מובהק גם כן ונראה מתוכנן:
The music is reversible but time is not... turn back... turn back... turn back... turn back.
"Hotel California" של האיגלס. המסר בשיר זה הוא: Satan hears this, he had me believe in him
מסרים אחרים

בשיר "Trail way to hell" של וירד אל ינקוביק הוחדר מסר סודי בכוונה כאמצעי פארודי על השיר המפורסם של לד זפלין "Stairway to Heaven"; המסר הוא "Satan Eats Cheez Whiz".
Celtic Frost

| --- | --- |

 מקום הקמה:  ציריך 
 תקופת הפעילות:  1984-1987, 2001 – 2008
 זרם:  מטאל
 סוגה:  ת'ראש מטאל, בלאק מטאל, דת' מטאל, דום מטאל, מטאל גותי, בלאק-דום
 חברת תקליטים:  סנצ'ורי מדיה רקורדס 
 פרסים והוקרה:  Swiss Music Awards 
 אתר רשמי
 חברים
 תומאס גבריאל פישר מרטין אריק אין 
 
Celtic Frost (קלטיק פרוסט, מילולית "כפור קלטי") הייתה להקת מטאל קיצוני שווייצרית משפיעה אשר הוקמה בידי הסולן טום ווריור שלא היה מרוצה מלהקתו הקודמת, הלהאמר, ורצה להרחיב את גבולותיו המוזיקליים. הלהקה נחשבת כאחת מהמשפיעות על סגנון הבלאק מטאל.
היסטוריה

הלהקה שינתה כיוונים מוזיקליים בקצב מהיר מאוד בשביל להקת מטאל: החל מאלבומי הת'ראש Morbid Tales ו-To Mega Therion שהזכירו את הבלאק מטאל בתחילת דרכו, דרך Into the Pandemonium האוונגרדי והגותי, והיישר אל הנפילה של הלהקה, אלבום הגלאם מטאל Cold Lake, שקלטיק פרוסט עדיין לא הצליחה להתאושש לגמרי מהנזק התדמיתי שנגרם לה בגללו.
האלבום Vanity/Nemesis המאוחר יותר, הצליח לשחזר את הצליל המקורי של קלטיק פרוסט, לנסות כיוונים חדשים, וגם להחזיר חלק מהפופולריות של הלהקה. אלבום זה שילב בין ת'ראש מטאל מהיר לבין מטאל גותי מלנכולי ומהורהר יותר.
ב-2003 קלטיק פרוסט התאחדה והתחילה לעבוד על אלבום הקאמבק Monotheist שיצא ב־2006 וזכה לביקורות משבחות. אלבום זה היה מושפע מאוד מדום מטאל, ושילב השפעות ממטאל גותי ומבלאק מטאל.
אפשר לשמוע את טום ווריור גם בפרויקט המטאל של דייב גרוהל פרובוט מ־2004.
חברי ההרכב

טום ווריור
ארול אונאלה
מרטין איין
ריד סט. מארק
אלבומים

Morbid Tales‏ (1984, רימאסטר ב-2004, הוצאה מחודשת בתקליט ב-2008)
To Mega Therion‏ (1985, הוצאה מחודשת ב-1999)
Into the Pandemonium‏ (1987, הוצאה מחודשת ב-1999)
Cold Lake‏ (1988)
Vanity/Nemesis‏ (1990, הוצאה מחודשת ב-1999)
Monotheist‏ (2006)
Emperor's Return‏ (1985, הוצאה מחודשת כחלק מ-Morbid Tales ב-1999)
Tragic Serenades‏ (1986, הוצאה מחודשת כחלק מ-To Mega Therion ב-1999)
Parched With Thirst Am I and Dying‏ (1992)
Are You Morbid?‏ (2003)
Live at Hammersmith Odeon‏ (1989)
פרנקי הולך להוליווד

| --- | --- |

להקת פרנקי הולך להוליווד בלונדון
 מקום הקמה:  ליברפול 
 מוקד פעילות:  ליברפול, אנגליה
 תקופת הפעילות:  1980–1987; 2004 – 2007;
 סוגה:  סינת'-פופ • פאנק פופ • פופ רוק
 חברת תקליטים:  ZTT רקורדס 
 www.frankiesay.com
 פרופיל ב-IMDb
 חברים
 הולי ג'ונסון Sonia Mazumder Paul Rutherford Jed O'Toole Peter Gill Mark O'Toole Ryan Molloy בפסקה זו רשומה אחת נוספת שטרם תורגמה 
 
פרנקי הולך להוליווד (באנגלית: Frankie Goes to Hollywood) היא להקת סינת'-פופ, פאנק פופ, פופ רוק שהוקמה בשנת 1980 בעיר ליברפול באנגליה, אך רק בשנת 1982 גובש ההרכב שהביא להצלחתה כעבור שנה.
הרכב הלהקה כלל את הזמר הולי ג'ונסון, פיטר גיל, מרק או'טול, בריאן נאש ופול ראת'רפורד. הלהקה הורכבה מהצמד הולי ג'ונסון הזמר ופול ראת'רפורד שהיה לו תפקיד מיוחד בהרכב - קולות רקע ורקדן. הולי ופול היו הומוסקסואלים מוחצנים ופרובוקטיביים, שאר חברי הלהקה היו מוזיקאים סטרייטים, וכך נוצר חיבור בין הומואים לסטרייטים, אמנות גבוהה ופורנוגרפיה, רומנטיקה ובוטות, כל הצרופים הללו יצרו בהמשך את ההצלחה הגדולה של הלהקה.
קריירה

בשנת 1983 יצא הסינגל הראשון של הלהקה ושמו Relax. הסינגל שלמעשה היה תקליטון לא עורר בתחילה רעש גדול. במצעד הבריטי של מכירות התקליטונים הוא דשדש במקום ה33, עד שיום אחד שדר רדיו "נבהל" הוא ניסה להקשיב למילים של רילקס והוא זועזע כי השיר הכיל מסרים מיניים בוטים וגם עטיפת התקליטון הייתה בוטה לטעמו, השדר נשבע לא לנגן שוב את השיר רילקס ומאותו רגע השיר הפך ללהיט. רילקס הגיע אל המקום הראשון במצעד הסינגלים הבריטי ושהה שם חמישה שבועות. המפיק טרבור הורן לקח את הלהקה תחת חסותו והחתים אותם בחברת התקליטים ZTT, ושיווק את פרנקי הולך להוליווד באופן אגרסיבי תוך שימוש במיניות בוטה, גרסאות ארוכות לסינגלים, חולצות ובהן מסרים או ציטוטים של הלהקה וקליפים מושקעים. אחרי רילקס, יצא הסינגל שני שבטים, Two Tribes ושהה במקום הראשון במצעד הסינגלים הבריטי במשך תשעה שבועות, אל הסינגל התלווה קליפ אלים במיוחד בו נראו שחקנים המגלמים את נשיאי ברית המועצות וארצות הברית רונלד רייגן וקונסטנטין צ'רניינקו מתקוטטים עד התפוצצות כדור הארץ, הקליפ הותר לשידור בשעות הלילה המאוחרות בלבד בטלוויזיה הבריטית, (בישראל בשנות השמונים הוא שודר רק פעם אחת ובמהדורה מצונזרת של דקה בלבד במסגרת התוכנית עד פופ שהנחה אהוד מנור.) הסינגל השלישי של הלהקה נקרא "כוחה של אהבה", והוא שהה שבוע אחד במקום הראשון במצעד הסינגלים הבריטי. הקליפ של השיר צולם בישראל (בקליפ לא נראים חברי הלהקה) והוא תיאר את הולדתו של ישו. השיר יצא בסמוך לחג המולד הנוצרי. שמה של הלהקה שאול מכותרת בעיתון ישן: פרנקי הולך להוליווד! ומתחת לכותרת יש ידיעה על פרנק סינטרה שהגיע להוליווד כדי להשתתף בצילומי סרט קולנוע
ברוכים הבאים להיכל התענוגות

ב-1984 יצא התקליט הכפול "ברוכים הבאים להיכל התענוגות" שזכה להצלחה רבה. מבקרי המוזיקה היו חלוקים באשר לתרומתה האמיתית של פרנקי לעולם המוזיקה. היו שטענו שמדובר בבועה, בתרגיל מבריק ביחסי ציבור עם רמיזות פורנוגרפיות בוטות במיוחד. לעומתם, היו שטענו שהתקליט ברוכים הבאים להיכל התענוגות הוא מופתי, הוא יוצר שילוב בין בוטות לרכות, השיר "כוחה של אהבה" והביצוע של פרנקי לשירה המפורסם של דיון וורוויק "האם אתם מכירים את הדרך לסן חוזה?" העידו על איכויות הקול הנדירות של הולי ג'ונסון ועל הייחוד המוזיקלי של הלהקה. בנוסף התעוזה שגילתה הלהקה בכך ששילבה באלבום ביצועים חדשים ושונים מאוד מהמקור לשתי קלאסיקות:"War" ו-"Born to Run" הוסיפו לבאז שעוררה הלהקה, שנחשבה לתופעה יוצאת דופן בתולדות המוזיקה. למרות שהאלבום המקורי יצא ב-1984 והלהקה התפרקה בשנת 1987. בשנת 2010 יצא האלבום במהדורה שונה
והוא הכיל חמישה שירים חדשים אשר לא הופיעו באלבום המקורי
היחס אל הלהקה בישראל

בישראל הלהקה זכתה להצלחה בעיקר בדיסקוטקים ובין מבקרי המוזיקה, ניתן לציין את אהוד מנור אשר הציג את פרנקי כבובת קש של טרבור הורן וכבועה, בתוכניתו עד פופ אשר שודרה ב-1985. לעומתו יואב קוטנר דווקא העריך את פרנקי וציין שהתקליט ברוכים הבאים להיכל התענוגות הוא אחד התקליטים החשובים שיצאו ב-1984 ובכלל והוא הרבה להשמיע את שירי הלהקה בגלי צה"ל. השדרנית שוש עטרי השמיעה גרסאות ארוכות ומיוחדות של שירי הלהקה בתוכנית חדש חדיש ומחודש, שאותה הנחתה עם העורך טוני פיין ברשת ג' באמצע שנות השמונים. שוש עטרי היא גם זאת שבשנת 1986 השמיעה בהשמעת בכורה עולמית את הסינגל הראשון של פרנקי מתוך התקליט ליברפול,"Rage Hard". היא הייתה בטוחה שמדובר באירוע היסטורי עבור עולם המוזיקה.
ליברפול, תקליט האולפן השני והאחרון

בשנת 1986 הלהקה הוציאה את תקליטה השני, "ליברפול", התקליט לא עורר רעש והמכירות דשדשו. הסינגל הראשון מתוך התקליט - זעם אדיר, היה מחווה של הלהקה למשורר הוולשי דילן תומאס. אחרי ליברפול הלהקה לא הקליטה יותר תקליטים ולמעשה הפסיקה לפעול ב-1987.
לאחר הפירוק ניהל מנהיג הלהקה קרב משפטי ממושך עם חברת התקליטים ZTT החברה טענה שלמעשה היא זאת שהמציאה את פרנקי והשקיעה בה ולכן חברי הלהקה חייבים להיות חתומים רק בחברת התקליטים .ZTT הולי ג'ונסון זכה במשפט וכך למעשה הוכיח את עצמאות של חברי הלהקה וכישרונם בזכות עצמם.
בשנת 1993 חשף הולי את עובדת היותו חולה איידס, ובדיעבד השיר רילקס קיבל משמעות נוספת ומצמררת.
הערות שוליים

↑  אתר עם חולצות לדוגמה.
↑  מקור שם הלהקה
↑  השיר נכתב על ידי נורמן ויטפלד וברט סטרונג ונחשב לשיר מחאה נגד מלחמת ווייטנאם הוא בוצע לראשונה ב-1969 על ידי להקת הפיתויים וב-1970- הוא זכה לביצוע של אדווין סטאר
↑  שיר הנושא מתוך האלבום השלישי של ברוס ספרינגסטין מ-1975
↑  ברוכים הבאים להיכל התענוגות גרסת 2010
| --- | --- |
בקרת זהויות :  BIBSYS: 1046784  BnF: cb13903589t (data)  GND: 5066741-5  ISNI: 0000 0001 2161 0885  LCCN: n85023265  MusicBrainz: c09c8263-40ef-4352-8031-e438b1ce68fc  NKC: xx0026213  SUDOC: 084121521  Trove: 1002285  VIAF: 132582145   WorldCat (עם VIAF): 132582145
לא תראה אותי בוכה

"לא תראה אותי בוכה" הוא שיר של הזמר-יוצר הישראלי עדן חסון. השיר נכתב והולחן על ידי עדן חסון, נדב אהרוני ואלמוג קריאף, עובד והופק בידי נדב אהרוני ויצא לאור כסינגל ב-25 ביוני 2023.
רקע

כשבוע לפני צאת השיר פרסם הזמר-יוצר הישראלי עדן חסון פוסט בו התוודה כי לאחר תקופה בה לא התאפשר לו ליצור מוזיקה חדשה אף על פי שניסה, הוא יצא לחופשה מהתעסקות במוזיקה, עסק בעצמו והגיע לתובנות חדשות. באותו פוסט הודיע כי בזמן הקרוב הוא מתכוון להוציא כמות של שירים בהפרשי זמנים קצרים.ב-25 ביוני 2023 הוציא חסון 3 שירים ברצף, "חישגוזים", "לא תראה אותי בוכה" ו"החיים לפניי". על "לא תראה אותי בוכה" כתב הזמר:
יש לי קטע עם שירים עצובים על ביט שמח. משהו בביפיאם המהיר הזה נותן הרבה יותר כוח למילים. ומסיפור - זה הופך לפנטזיה. וחוץ מזה, הרבה יותר נעים לרקוד אל תוך הכאב מאשר לשקוע לתוכו.
השיר נכתב והולחן על ידי עדן חסון, נדב אהרוני ואלמוג קריאף, ועובד והופק בידי נדב אהרוני.
השיר

"לא תראה אותי בוכה" הוא שיר באורך 3:42 דקות, המשלב עיבוד מוזיקת דאנס אלקטרונית. בשיר מתאר חסון שני בני זוג שהיו קרובים בעבר אך כעת התרחקו: ”נזכר איך שהייתי בא ומעביר לך שמירות, אני מסבך אותך ואת היית עושה לי צרות. והיום שום דבר, הכל נגמר, את לא עונה לי”. וכשהוא שר מנקודת מבטה של בת הזוג הוא עובר לטונים גבוהים.
עטיפת הסינגל

על גבי עטיפת הסינגל מופיעים עדן חסון והשחקנית נועה אסטנג'לוב. התמונה צולמה על ידי רן יחזקאל ועוצבה בידי AVOXVISION ועדן חסון.
קבלה

דור מאיר מועלם מ"מאקו" כתב כי זהו השיר הבולט ביותר מבין השירים שהוציא עדן חסון באותה תקופה. מבקר המוזיקה יוסי חרסונסקי כתב כי מתכונת הסיפורים של התרפקות על הטוב שהיה בעבר בין בני הזוג מול הנתק בהווה הפכה לתבנית כתיבה לא מעניינת ואף לא מרגשת.
גרסת כיסוי

ב-20 באוגוסט 2023 הוציא עדן חסון גרסת קאבר לשיר שעובד והופק בידי חסון ונדב אהרוני.
הצלחה

ב-4 ביולי נכנס השיר למצעד הסינגלים הישראלי היטליסט, ב-27 באוגוסט עלה למקום השני במצעד מדיה פורסט עם 188 השמעות בתחנות הרדיו הישראליות במהלך אותו שבוע, וב-2 בספטמבר עלה למקום הראשון במדיה פורסט עם 187 השמעות שבועיות.
הערות שוליים

↑  עדן חסון, אהלןן קהל יקר. מה שלומכם? הרבה זמן לא דיברנו ככה סתם., באתר אינסטגרם, ‏13 ביוני 2023
1 2  מערכת תרבות ובידור, אחרי חודש של מנוחה - עדן חסון חוזר עם שלושה סינגלים חדשים, באתר חדשות 13, 25 ביוני 2023
1 2 3 4   עדן חסון - לא תראה אותי בוכה | Eden Hason (Prod. by Navi), סרטון בערוץ "עדן חסון - Eden Hason", באתר יוטיוב (אורך: 03:43)
1 2 3  יוסי חרסונסקי, עדן חסון לא תראה אותי בוכה, באתר יוסמיוסיק, ‏26 ביוני 2023
↑  דור מאיר מועלם, ‏אחרי 6 שבועות: "לאהוב אותך כל יום" של עדן חסון במקום הראשון, באתר ‏מאקו‏, 13 ביולי 2023
↑   עדן חסון - לא תראה אותי בוכה (קאבר) Rock N Roll, סרטון בערוץ "עדן חסון - Eden Hason", באתר יוטיוב (אורך: 01:42)
↑  דור מאיר מועלם, ‏עדן חסון הקליט שיר חופה, עכשיו זה כבר להיט, באתר ‏מאקו‏, 6 ביולי 2023
↑  26/08/23, מדיה פורסט
1 2  דירוג תחנות הרדיו: אייל גולן ואיתי לוי בקרב על הפסגה, באתר אייס, 27 באוגוסט 2023
1 2  המצעד השבועי של מדיה פורסט, באתר web.archive.org, ‏24 בספטמבר 2023
1 2  דירוג תחנות הרדיו: עדן חסון גובר על איתי לוי; עדן בן זקן עולה, באתר אייס, 3 בספטמבר 2023
↑  כאן גימל, העשירייה: המצעד של ישראל, 31 באוגוסט 2023
↑  דירוג תחנות הרדיו: עדן חסון גובר על איתי לוי; עדן בן זקן עולה, באתר אייס, 3 בספטמבר 2023
↑  תוצאות המצעד השנתי 2023 של היטליסט, באתר מאקו
| עדן חסון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | שמישהו יעצור אותי • אלבום 2 |  |
| עדן חסון - סינגלים |
| --- | --- | --- |
| שמישהו יעצור אותי | "שמישהו יעצור אותי" • "ילדים כאלה" • "שיכורים" • "מתפוצץ לי הראש" • "אני מבולבל" • "היי DJ" • "כפיות" • "איך את אוהבת" • "עיניים" |  |
| אלבום 2 | "כשנגמרת הסופה" • "שמפניה" • "מה עבר עליי" • "את חסרה לי" • "איתך" • "אל תשברי לי את הלב" • "שבועיים" • "סיבובים" • "שקיעות אדומות" • "גדל לי קצת זקן" • "נוריד ת'חולצה" • "שימי פס" • "מבטיח" • "מדליקה לי הכל" |  |
| סינגלים אחרים | "לא מרגיש טוב" • "מה פספסתי" • "כולם רוצים אהבה" • "ככה כל יום" • "בואי נישן על זה" • "עושה לי צרות" • "מטפסים על הקירות" • "עד שתבואי עד אליי" • "שוב" • "אז מה עכשיו" • "חישגוזים" • "החיים לפניי" • "לא תראה אותי בוכה" • "ישיבות" • "לא שותה לא מעשן" • "שניפגש רק בשמחות" • "אנחנו זה גורל" • "אהובה שלי" • "צוחקת ובוכה" • "אין אותי" • "שיבולים" • "מה עשית לי" • "חורף באילת" • "לב שביר" • "אין מרחק בינינו" • "סוף סוף אני" |  |
| שירים אחרים | "אין יותר מועדונים" |  |
אילבן

| --- | --- |

אלן יוהנס בהופעה בסיאטל, 2011
 מקום הקמה:  לוס אנג'לס 
 מוקד פעילות:  לוס אנג'לס, קליפורניה, ארצות הברית
 תקופת הפעילות:  1990–2007 (כ־17 שנים)
 סוגה:  הארד רוק, רוק אלטרנטיבי, גראנג'
 חברת תקליטים:  Morgan Creek
 www.elevenworld.com
 חברים
 אלן יוהנס, נטאשה שניידר, מאט קמרון
 
אִילֵבֶן (באנגלית: Eleven‏) היא להקת אינדי רוק מלוס אנג'לס, קליפורניה, נוסדה ב-1990 על ידי אלן יוהנס (אנ') (שירה, גיטרה, סיטאר, כלי נשיפה), נטאשה שניידר (אנ') (שירה, קלידים, גיטרה בס), וג'ק איירונס (אנ') (תופים).